Қаратау кенішінде уран өңдеу кәсіпорнын жаңғырту кезінде 862 млн теңгені жымқырылған
DATE: 09:57, 30 Сәуір 2024 | GMT +5
TITLE: Қаратау кенішінде уран өңдеу кәсіпорнын жаңғырту кезінде 862 млн теңгені жымқырылған
URL: https://kaz.inform.kz/news/karatau-kenshnde-uran-ondeu-kaspornin-zhangirtu-keznde-862-mln-tengen-zhimkirilgan-e7623f/
META: DATE: 09:57, 30 Сәуір 2024 | GMT +5
TOTAL WORDS: 150
AUTHOR(S):
TEXT: Баспасөз қызметінің мәліметтеріне қарағанда, сыбайлас жемқорлыққа қарсы қызмет «Қаратау» ЖШС бұрынғы басшылығына, «Iri building» ЖШС мердігерлік ұйымының директорына, сондай-ақ авторлық және техникалық қадағалау өкілдеріне қатысты тергеуді аяқтады. Мердігер 2019-2021 жылдары Түркістан облысы Созақ ауданындағы Қаратау кенішінде уран өңдеу кәсіпорнын жаңғырту жобасын іске асыру шеңберінде құрылыс-монтаждау жұмыстарына бөлінген 862 млн теңгені жымқырды деп күдіктелуде. Жымқыру авторлық, техникалық қадағалау өкілдерінің қолдауымен және «Қаратау» ЖШС басшылығы тарапынан немқұрайлылық нәтижесінде жасалған. Қылмыстық іс мәні бойынша қарау үшін сотқа жіберілді. «Iri building» ЖШС-нің нақты иесі іздеуде. Қылмыстық-процестік кодексінің 201-бабына сәйкес өзге ақпарат жария етуге жатпайды. Конституцияның 77-бабы 3-тармағының 1-тармақшасына және Қылмыстық-процестік кодексінің 19-бабы 1-бөлігіне сәйкес, қылмыстық құқық бұзушылық жасаудағы кінәсі соттың заңды күшіне енген үкімімен белгіленгенге дейін әрбір адам кінәсіз деп есептеледі. Естеріңізге сала кетейік, бұрынғы вицеминистр Т. Тоқтабаевқа қатысты қылмыстық іс бойынша мемлекетке никель және кобальт қоры бар Қостанай облысындағы бірегей «Шевченковское» кен орны қайтарылды. Пайдалы қазбалар қорларының құны 5, 6 трлн теңгеден асады
